EstradaZanimljivo i zabavaZanimljivo\nZemlje engleskog govornog područja nalaze se na vrhu liste kada je konzumacija alkohola u pitanju, a SAD, Kanada i Australija blisko prate Veliku Britaniju na vrhu globalne lestvice.\nBritanci su prijavili da se opijaju u proseku 51,1 put u periodu od 12 meseci – skoro jednom nedeljno, navodi se u izveštaju iz ove godine u kome je obuhvaćeno 36 zemalja. Istraživači sa sedištem u Londonu anketirali su 5400 ljudi iz Engleske, Škotske, Velsa i Severne Irske, i više od 120.000 ljudi globalno između 29. oktobra i 30. decembra prošle godine.\nTo je osmi godišnji izveštaj i najveća anketa o alkoholu na svetu.\nPijanstvo nosi rizik od povreda i štete po zdravlje, ali bitno je napomenuti da različiti stepeni pijanosti nose različite rizike. Ipak, prema sadašnjim kriterijumima, ne postoji nivo pijanosti koji je bezbedan, čak i ako je reč o dozvoljenoj minimalnoj količini alkohola u krvi. Ni muškarci, ni žene ne bi trebalo da piju više od 14 jedinica pića nedeljno, što je oko šest malih flaša piva.\nIstraživanje je pokazalo da je Velika Britanija na drugom mestu, odmah iza Australije u kojoj je veliki broj ljudi tražio hitno lečenje nakon konzumiranja alkohola u poslednjih 12 meseci, piše ddl.rs


Španija: Sedma žrtva relija je 11. godišnja devojčcica\nM. D. 7. septembra 2015. 12:30\nBroj poginulih u saobraćajnoj nesreći u kojoj je trkački auto na „Reliju Korunja“, u gradu Karal u Španiji, izleteo sa piste i naleteo na gledaoce popeo se na sedam, nakon što je preminula 11-godišnja devojčica 24 sata pošto je povređena u toj nesreći.\nPortparol grada Korunja saopštio je da je devojčica sinoć preminula od posledica povreda dobijenih u saobraćajnoj nesreći i dodao da je u bolnici još petoro osoba povređenih u subotu tokom Korunja relija, prenosi AP.\nMeđu žrtvama tragedije, pored devojčice, bile su još četiri žene, od kojih jedna trudnica i jedna 13-godišnja devojčica, dok su dve osobe u kritičnom stanju.\nJoš jedna žena i jedna devojčica zadobile su teške povrede i nalaze se u bolnici u Korunji u autonomnoj provinciji Galicija na severozapadu Španije.\nOrganizatori relija pravdaju bezbednosne mere navodeći da su gledaoci bili na pravoj strani puta jer se mislilo da će, ukoliko neki automobil izgubi kontrolu, proklizati na drugu stranu, prenosi „Miror“.\nGrad je proglasio tri dana žalosti i zabranio sve proslave, a u toku je policijska istraga.


Nalazite se ovde: Mascus Srbija > Šumarska oprema > Obrada drveta, sečenje i reciklaža > Pezzolato\nDrobilice drva / čiperi (27)\nPolovna Pezzolato obrada drveta, sečenje i reciklaža na prodaju\nPregledaj oglase polovnih Pezzolato obrada drveta, sečenje i reciklaža oglasa na prodaju. Možete sortirati Pezzolato obrada drveta, sečenje i reciklaža oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Pezzolato obrada drveta, sečenje i reciklaža u odeljku Brendovi.\nOvde je kompletna lista lista polovnih Pezzolato obrada drveta, sečenje i reciklaža za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Ronaldo otkriva zašto je veliki Maradona uvek nosio po jedan sat na obe ruke\nUprkos strašnom istorijskom rivalstvu između njihove dve zemlje, Zuba je zapravo imao neverovatno jak prijateljski odnos sa Maradonom, koji je preminuo novembra meseca prošle godine u šezdesetoj godini.\n"Dijego je ostavio neverovatan trag u fudbalu. Njegov gubitak je veoma težak i gotovo mi je nemoguće da shvatim da ga više nema, čak i danas. Vest o njegovoj smrti potpuno me je zatekla i ostavila u velikom žaljenju", izjavio je Ronaldo, trenutni predsednik španskog kluba Real Valladolid. Četrdesetpetogodišnji Ronaldo je takođe ispričao priču koja stoji iza razgloga zbog kojih je njegov veliki prijatelj nosio po jedan sat na svakoj ruci.\nOvaj čudni stilski detalj privukao je pažnju kada je Maradona bio na klupi argentinske reprezentacije tokom Svetskog prvenstva 2010. godine. "Kada je došao kod mene u Madrid na večeru, Dijego je poneo dva sata, a tada je već uveliko kružila priča da on nikuda ne ide bez njih. Upitao sam ga zbog čega nosi dva sata, na šta mi je on odgovorio da mu je ćerka poklonila jedan od njih za rođendan, ali je on već imao jedan takođe veoma drag i da od tada ne skida ni jedan ni drugi sa ruku."\nOvo ima smisla, iako na prvi pogled ova dva sata deluju veoma slično u stilskom smislu. Očigledno je Maradonina ćerka znala ukus svog oca, ali tu nije bio kraj Ronaldove priče. "Na kraju večere, on je skinuo jedan od njih i pružio ga ka meni zahtevajući da ga prihvatim kao poklon", dodao je jedan od najboljih napadača svih vremena. "Nisam želeo da prihvatim, ali se Dijego odmah naljutio i razbesneo, tako da na kraju nisam imao izbora. Čuvaću ovaj sat do kraja života, kako bi me podsećao na njegovu velikodušnost i naše veliko prijateljstvo."


Odobrena prodaja „Viktorija grupe“ i „Sojaproteina“ holandskoj ADM grupi - 22.11.2021, Sputnik Srbija\nOdobrena prodaja „Viktorija grupe“ i „Sojaproteina“ holandskoj ADM grupi\nKomisija za zaštitu konkurencije dala je saglasnost da firma „Arčer Danijels Midland Jurop“ iz Holandije (ADM) postane vlasnik beogradske „Viktorija grupe“ i... 22.11.2021, Sputnik Srbija\nU dokumentu objavljenom na sajtu Komisije navodi se da je ADM grupa prijavila je da je u 2020. godini ostvarila oko 52.691 milion evra prihoda u svetu, a da u Srbiji nema registrovanih firmi.„MK Grupa“, Milija Babović i firma „Apsara limited“, prodali su 100 odsto „Viktorija grupe“, a posredno je prodato i 89,2 odsto bečejskog „Sojaproteina“.„MK Grupa“ pre prodaje posedovala je 67 odsto „Viktorija grupe“, dok su ostatak po pola imali Milija Babović i „Apsara“.„Sojaprotein“, koja je preko prodaje svojih proizvoda prisutna u 65 država, pred prodaju je bila u vlasništvu „Viktorija grupe“ sa 89,2 odsto udela, dok je ostatak u vlasništvu „Slajdrul trejding limitida“ sa Kipra, prenosi portal e-kapija.Viktorija je sa „Sojaprotein“ u 2020. godini ostvarila 139,8 miliona evra prihoda u svetu, a na tržištu Srbije ostvareno je 46,1 milion evra.\nCC BY 2.0 / United Soybean Board / Žetva soje\nKomisija za zaštitu konkurencije dala je saglasnost da firma „Arčer Danijels Midland Jurop“ iz Holandije (ADM) postane vlasnik beogradske „Viktorija grupe“ i njenog zavisnog društva bečejskog „Sojaproteina“.\nU dokumentu objavljenom na sajtu Komisije navodi se da je ADM grupa prijavila je da je u 2020. godini ostvarila oko 52.691 milion evra prihoda u svetu, a da u Srbiji nema registrovanih firmi.\n„MK Grupa“, Milija Babović i firma „Apsara limited“, prodali su 100 odsto „Viktorija grupe“, a posredno je prodato i 89,2 odsto bečejskog „Sojaproteina“.\n„MK Grupa“ pre prodaje posedovala je 67 odsto „Viktorija grupe“, dok su ostatak po pola imali Milija Babović i „Apsara“.\n„Sojaprotein“, koja je preko prodaje svojih proizvoda prisutna u 65 država, pred prodaju je bila u vlasništvu „Viktorija grupe“ sa 89,2 odsto udela, dok je ostatak u vlasništvu „Slajdrul trejding limitida“ sa Kipra, prenosi portal e-kapija.\nViktorija je sa „Sojaprotein“ u 2020. godini ostvarila 139,8 miliona evra prihoda u svetu, a na tržištu Srbije ostvareno je 46,1 milion evra.


Merkel: Neuspjeh eura znači i neuspjeh Evrope – Informer\nNjemačka kancelarka Angela Merkel želi da po svaku cijenu spriječi nekontrolisani bankrot Grčke koji bi predstavljao opasnost i po druge zemlje.\nMerkel je upozorila da će neuspjeh eura značiti i neuspjeh Evrope.\nOdgovarajući na pitanje da li to znači da će euro propasti ako Grčka proglasi bankrot, ona je za Radio Berlin-Brandenburg rekla: “Svim sredstvima se borimo da se to ne desi”.\nPrema njenim riječima, mora se izbjeći sve što bi na području eura predstavljalo nekontrolisani proces, zbog čega je važna pouzdanost tržišta i njegovo povjerenje.\n“Zbog toga Grčka mora da ispuni uslove koje je postavila takozvana trojka: Međunarodni monetarni fond, Centralna evropska banka i Evropska komisija. Nije lijepo što je Trojka posle uvida u situaciju u Grčkoj brzo napustila tu zemlju, ali ove nedjelje ona će ponovo tamo otputovati. Prema mojim saznanjima, grčka Vlada trenutno obavlja stvari koje su na dnevnom redu“, izjavila je Merkel.\nOna je naglasila da njemačka Vlada ima puno povjerenje u Trojku, te dodala da do isplate sljedeće kreditne tranše Grčkoj ima još vremena – mada ne mnogo.\nAngela Merkel smatra da treba učiniti sve da bi euro-zona ostala jedinstvena, da ne bi došlo do takozvanog efekta padajućih domina.\nOna u tome vidi politički zadatak, a kaže i da su odgovarajući ugovori sročeni tako da svaka država iz euro-zone treba da da svoj doprinos stabilnosti. Sve ove ideje, međutim, najprije treba da odobri njemački parlament u kome će se 29. septembra glasati o novom paketu pomoći Grčkoj.\nŽena se puškom odbranila od mladića koji su je napali u kući


Politika privatnosti :: N Planeta\nPoslovna praksa NPlaneta u vezi sa prikupljanjem i korišćenjem podataka, putem ove ili bilo koje druge Internet prezentacije u vlasništvu, regulisana je putem trenutno važeće polise objavljene na javnoj prezentaciji. Ova polisa može biti dopunjena u slučaju proizvoda ili usluga koje imaju sopstvenu polisu privatnosti. Ova polisa privatnosti ne reguliše privatnost u vezi sa aktivnostima koje se obavljaju mimo Internet prezentacije, drugih Internet prezentacija, ili proizvodima i uslugama kod kojih je polisa privatnosti regulisana Ugovorom.\nVeći deo ove Internet prezentacije posetilac zvaničnog web sajta NPlaneta, u daljem tekstu Posetilac, može pregledati bez unosa bilo kakvih ličnih informacija. Određeni delovi ove Internet prezentacije mogu od Posetioca zatražiti neke lične informacije, okviru popunjavanja i slanja on-line formulara. Korišćenje ovih delova Internet prezentacije je u potpunosti opciono. Ukoliko se Posetilac odluči da pregleda, odnosno koristi ove delove Internet prezentacije, postoji mogućnost obaveznog unosa određenih informacija. Ukoliko Posetilac ne unese obavezne informacije, na žalost, neće moći da koristi deo Internet prezentacije za koji se navedene informacije zahtevaju. Posetilac koji je dao lične informacije u okviru popunjavanja i slanja on-line formulara, ima pravo da zatraži njihovo brisanje ili izmene kao i to da ima uvid u način čuvanja i obrade tih podataka.\nTokom korišćenja Internet prezentacije, proizvoda i usluga, NPlaneta takođe može prikupljati određene informacije o računaru Korisnika kako bi unapredio Internet prezentaciju, proizvode i usluge. Primera radi, promenljive iz radnog okruženja: tip Internet čitača (Internet Browser), vrsta operativnog sistema, rezolucija ekrana, ulazne i izlazne stranice, shema kretanja po Internet prezentaciji, ID sesije (jedinstveni identifikator koji se dodeljuje Internet čitaču prilikom povezivanja s Internet prezentacijom), IP (Internet Protocol) adresa računara Posetioca će biti zapisani u log fajl na serveru. NPlaneta ove informacije koristi za merenje prometa i protoka podataka putem Internet prezentacije, kao i korišćenja određenih proizvoda i usluga. Informacije koje se tom prilikom prikupljaju neće se koristiti za povezivanje s ličnim informacijama ukoliko nemamo odobrenje Posetioca, sem ukoliko je suprotno navedeno u ovoj polisi privatnosti.\nNPlaneta ima pravo pravljenja rezervnih kopija dela ili celokupnih podataka (uključujući konfiguraciju, sadržaje, programe, poruke i drugo) i čuvanja kopija tih podataka za potrebe održavanja sistema. Ove kopije su namenjene potrebama NPlaneta.\nKorišćenjem ove Internet prezentacije, proizvoda i usluga, Posetilac se saglašava i u potpunosti prihvata da lične informacije prikupljene putem Internet prezentacije, proizvoda i usluga mogu biti prenošene preko nacionalnih granica, skladištene i procesirane u bilo kojoj zemlji na svetu gde NPlaneta ima kancelarije ili tehničku opremu. Takođe, Posetilac prihvata mogućnost da u određenim zemljama, procesiranje informacija može biti povereno trećim licima ili kompanijama, poput procesora kreditnih kartica, transportnim agentima ili kompanijama, web hosting kompanijama, poštanskim i e-mail kompanijama, kao i kompanijama koje se bave analitikom Internet saobraćaja. Lične informacije Posetioca će biti dostupne trećim licima, u takvim slučajevima, samo kako bi kompletirali svoje usluge, i neće biti dostupne za njihove lične potrebe ili dalju distribuciju.\nNPlaneta prikuplja informacije kako bi olakšao upotrebu Internet prezentacije, kao i da bi sprečio zloupotrebu i nelegalne aktivnosti u okviru iste. Informacije se takođe koriste za sve beneficije koje mogu proizići iz korišćenja određenih proizvoda i usluga, poput tehničke podrške koja je dostupna samo registrovanim korisnicima. Informacije se mogu koristiti i u cilju pružanja lično prilagođenog iskustva u korišćenju Internet prezentacije, informacija vezanih za nove proizvode i usluge, specijalnih ponuda, kao i drugih sličnih informacija.\nNPlaneta može prikupljati informacije o korišćenju Internet prezentacije, proizvoda i usluga, poput broja preuzimanja određenih fajlova, tipova usluga, dnevnog broja korisnika Internet prezentacije, broja pregledanih stranica, IP adrese računara. Ove informacije se prikupljaju u agregatnoj formi bez pojedinačne identifikacije, iako se IP adrese i ID sesije mogu koristiti u slučajevima preventive zlouptreba i nelegalnih aktivnosti. NPlaneta ove agregatne statističke informacije koristi kako bi unapredio Internet prezentaciju, proizvode i usluge, i pružio što relevantnije iskustvo našim korisnicima, kao i u potrebe statističkih analiza.\nNPlaneta prepoznaje i poštuje važnost odgovorne upotrebe podataka prikupljenih putem Internet prezentacije, proizvoda i usluga. NPlaneta će poštovati prava Posetioca po pitanju pristupa, ispravki i uklanjanja ličnih informacija. NPlaneta može iskomunicirati određene informacije s Posetiocem, po pitanju proizvoda, usluga i specijalnih ponuda, sem u slučaju da je Posetilac odlučio da takve informacije ne prima, ili su iste zabranjene zakonom. U određenim slučajevima se informacije ipak mogu iskomunicirati sa Posetiocem ukoliko je to neophodno kako bi nesmetano nastavio s korišćenjem Internet prezentacije, određenih proizvoda i usluga. U slučajevima gde je to po zakonu neophodno, NPlaneta će predati lične informacije Posetioca nadležnim službama.\nLične informacije Posetioca koje su u vezi s registracijom na Internet prezentaciji, samom Internet prezentacijom, proizvodima i uslugama se nazivaju Registracionim informacijama. Registracione informacije se zaštićuju na više načina. Same registracione informacije se čuvaju na zaštićenim serverima, kojima samo određeno osoblje NPlaneta ima pristup. Sve registracione informacije se štite enkripcijom prilikom njihovog slanja ili transfera na druge servere. Same šifre koje se koriste su takođe zaštićene enkripcijom.\nMolimo vas da obratite pažnju da ukoliko objavljujete sadržaje na javnim blog, chat, forum, ili bulletin board diskusijama ili Internet prezentacijama, sve informacije su javno dostupne posetiocima te Internet prezentacije. Sve lične informacije koje koristite prilikom registracije na sličnim sajtovima, za potrebe registracije, korisničkog profila ili samog objavljivanja sadržaja su najčešće javno dostupne, mogu biti čitane ili prikupljane od strane trećih lica. NPlaneta nije odgovoran za bilo kakve lične ili druge informacije koje Posetilac objavi na gore navedenim ili sličnim Internet prezentacijama.


Dušan Teodorović je redovni član SANU i profesor Saobraćajnog fakulteta Univerziteta u Beogradu. Predavao je na univerzitetima u Evropi, Americi i Aziji. Otkako se opismenio, ne prestaje da piše. Ovo je njegova prva knjiga za decu i decu u odraslima. više informacija »\n„Kao da je to oduvek bila njegova osnovna profesija, Dušan Teodorović piše poeziju za decu sa zadivljujućom veštinom i besprekornim ritmom. Njegove pesme su duhovite, maštovite i pitke, a iz njih deca takođe mogu i mnogo da nauče.“


Sportske.net - Rašović: "Derbi je prošlost, vreme je za overu titule"\nFudbaleri Partizana nalaze se na korak od odbrane titule u JSL a trener crno-belih najavio je da će igrači dati sve od sebe da već u Smederevu materijalizuju pobedu u "večitom" derbiju.\nTrener fudbalera Partizana Vuk Rašović izjavio je danas da će njegova ekipa ozbiljno ući u utakmicu protiv Smedereva, u kojoj bi osvajanjem boda mogla da obezbedi šampionsku titulu.\n"Derbi je prošao i koncentrisani smo na narednu utakmicu. Svesni smo da Smederevo igra rasterećeno, igraju dobro i efikasno u poslednje vreme. Maksimalno smo koncentrisani i motivisani jer titulu još nismo osvojili. U Smederevu nam se pruža prilika da napravimo poslednji korak", rekao je Rašović na konferenciji za novinare na stadionu Partizana.\nFudbaleri Partizana igraju sutra od 17 sati na gostujućem terenu protiv Smedereva, utakmicu pretposlednjeg, 29. kola Superlige Srbije.\nPartizan je u subotu pobedio Crvenu zvezdu sa 1:0 i dva kola pre kraja takmičenja u Superligi stekao pet bodova prednosti u odnosu na "večitog" rivala, pa mu je za osvajanje šeste uzastopne titule potreban bod.\nTrener crno-belih rekao je da njegova ekipa sigurno neće potceniti Smederevo, da će na pravi način ući u utakmicu i već posle nje osvojiti titulu.\nPartizan je prvi na tabeli sa 67 bodova, dok je Smederevo na poslednjem, 16. mestu, i sledeće sezone igraće u Prvoj ligi Srbije.\n"Igrači su svesni da ne postoje lake utakmice, lake pobede i protivnici, jer su svi motivisani kada igraju protiv Partizana. Najteže je igrati unapred dobijenu utakmicu, kao i utakmice posle derbija, jer su igrači ispražnjeni. Ali, Partizan zahteva nove pobede, zaboravljamo šta je bilo", rekao je Rašović.\nUpitan da li će na utakmici dobiti sansu i mlađi igrači, trener crno-beli je potvrdno odgovorio. Najavio je da će biti promena u timu u odnosu na duel sa Crvenom zvezdom, kako zbog žutih kartona, tako zbog načina na koji će igrati Partizan.\nNovinari su pitali Rašovića koje igrače bi voleo da zadrži u ekipi i sledeće sezone, a on je rekao da "ima želje", ali da zna kako funkcioniše Partizan, kao i da ljudi u klubu znaju da je Partizanu potrebna dobra ekipa za iskušenja koja dolaze.\n"Partizan ima potencijal u mladim igračima i želja je da oni ostanu u klubu. Naravno, treba imati i sreće u žrebu za evropska takmičenja, ali je sada preuranjeno o tome govoriti. Ja sam, svakako, optimista i trudićemo se da ispunimo očekivanja", rekao je Rašović.


Grupa Telekom Slovenije je među najsveobuhvatnijim pružaocima komunikacionih usluga u Jugoistočnoj Evropi. Aktivnosti Grupe uključuju fiksne i mobilne komunikacione usluge, digitalni sadržaj i usluge, multimedijalne usluge i digitalno oglašavanje, sistemske integracije i usluge računarskog oblaka, izgradnju i održavanje telekomunikacionih mreža i očuvanje prirodne i kulturne baštine u Regionalnom parku Sečovlje Saltpans.\nTelekom Slovenije ima više od 200 lokacija raspoređenih širom Slovenije. Da bi se osigurao nesmetan rad telekomunikacione mreže, sve lokacije moraju raditi neprekidno i zbog toga se moraju stalno nadgledati, podaci sa lokacija moraju se arhivirati i analizirati. Ako se pojavi problem, osoblje za održavanje mora odmah dobiti alarm na svojim ličnim mobilnim uređajima.\nPodaci sa svake lokacije pružaju se putem telekomunikacione mreže upotrebom 191 distribuiranih OPTO 22 kontrolera PAC R1, koje karakteriše visoka pouzdanost, zaštita od prekida napajanja i moćne mogućnosti komunikacije. Osim procene ambijentalnih uslova u objektima, kontroleri PAC R 1 takođe prenose podatke o potrošnji električne energije na lokacijama dodeljenim zakupacima, nadzor rada UPS sistema i drugih uređaja kao što su klima uređaji, dizel generatori, pretvarači, lokalne baterije, kontrola pristupa, otvaranje vrata itd….\nKompletan sistem kontinuirano dobija više od 40.000 merenja i podataka sa svih udaljenih lokacija koje su dostupne telekom operaterima.\nUpravljački sistem zasnovan je na teritorijalno redudantnom SCADA iFiksoftware koji kontinuirano dobija podatke poput statusa napajanja energijom, statusa klimatizacije, o potrošnji energije, struje itd., sa svih lokacija u dva upravljačka centra koja se nalaze u Ljubljani i Mariboru kako bi se obezbedila veća sigurnost. U oba centra instaliran je dodatni Historian za kontinuirano prikupljanje i dugotrajno čuvanje podataka, kojima osoblje za održavanje, koje se nalazi u svim slovenačkim regionima, pristupa putem veb servera.\nOsoblje za održavanje Telekoma Slovenije sada praktično trenutno prima alarme o bilo kakvim oštećenjima ili greškama na bilo kojoj od 200 lokacija. Stoga na svaki alarm osoblje može odmah preduzeti mere i otkloniti greške mnogo brže nego ranije. Sistem je značajno povećao pouzdanost rada telekomunikacione mreže i pružio transparentnost u pogledu potrošnje energije od strane pojedinačnih korisnika mreže. Rešenje se zasniva na otvorenim i globalno proverenim tehnologijama (GE Digital, Opto 22) koji korisnicima pružaju visok nivo funkcionalnosti, modularni pristup sa mogućnošću kasnijih rešenja i unapređenja kao i dugoročnu sigurnost investicije.\nSistem koristi princip Interneta stvari (IoT) za povezivanje i prenos podataka sa udaljenih lokacija u centar i predstavlja sjajan primer kako da se generiše dodata vrednost za korisnike korišćenjem najnovijih tehnologija.


Đaci u školskim klupama od 18. januara - Bebac.com\n12.01.2021. / Izvor: Bebac.com\nU drugom polugodištu primenjivaće se model nastave koji je važio u septembru\nDrugo polugodište za učenike osnovnih i srednjih škola počinje u celoj Srbiji u ponedeljak, 18. januara. To je odlučila Vlada Srbije na preporuku Kriznog štaba za zaštitu zdravlja stanovništva od zarazne bolesti kovid-19.\nU saopštenju Vlade se navodi da je na osnovu epidemijske procene odlučeno da nastava u osnovnim i srednjim školama bude nastavljena od 18. januara, po dinamici po kojoj se odvijala u septembru.\nSve postojeće mere ostaju na snazi\nNa preporuku Kriznog štaba Vlada Srbije je donela odluku da sve dosadašnje mere ostaju na snazi do daljeg.\nOdluka o zadržavanju mera odnosi se na obavezan PCR test za ulazak u zemlju ili karantin od deset dana, kao i na rad ugostiteljskih objekata do 20 časova, pri čemu će prodavnice prehrambene robe i dalje raditi do 21 čas.\nEpidemijska situacija poboljašana, ali nema mesta za opuštanje\nČlan Kriznog štaba dr Predrag Kon rekao je u Jutarnjem programu RTS-a da se epidemijska situacija poboljšava i nije više vanredna, ali je i dalje nestabilna i nesigurna.\n— Mnogo je ljudi na respiratorima i ne možemo reći da je dobro — procenio je Kon, dodavši da ćemo u toku ove nedelje videti stvarno stanje i efekte novogodišnjih i božićnih praznika.\nGovoreći o merama koje ostaju na snazi, kazao je da nema razloga za promenu nečeg što je dalo rezultate.\n— Nema organizovanog dočeka Srpske nove godine i važi potpuno isti režim za ovaj doček kao za onaj ranije. Sve praznike treba slaviti u užem krugu porodice i deluje mi da je to stanovništvo prihvatilo i to je ono što je dobro. Svakako, nije vreme za opuštanje — rekao je dr Kon.


U prethodnom periodu u ovu svrhu je uloženo preko 750 miliona dinara za ove potrebe.\nOpština Kula je napravila značajan korak ka konačnom rešavanju problema „Begejca“, koji se nalazi u blizini centra Kule.\nIzgrađena je nedostajuća ulična kanalizaciona mreža u Kuli i Crvenki, kao i tranzitni potisni vod Crvenka – Kula.\nInvesticija vredna 600 miliona dinara, predstavlja najveće investiciono ulaganje. Posao je obuhvatao izgradnju ukupno 50 kilometara cevovoda, i to 28 kilometara kanalizacione mreže u Crvenki, 13 kilometara u Kuli, kao i 9 kilometara potisnog voda od Crvenke do kolektora otpadnih voda u Kuli.\nRealizacijom ovog projekta sprečiće se odlivanje fekalnih voda u ovaj lateralni kanal I 64, i tako će se stvoriti uslovi za njegovo čišćenje, kao i normalan život građana koji žive u neposrednoj blizini kanala, kao i svih Kuljana i Crvenčana koji decenijama trpe neprijatne mirise koji ugrožavaju zdravlje.\nNovac je značajnim delom obezbeđen iz opštinskog budžeta (300 miliona dinara), a jednakim iznosom ovaj projekat su podržali pokrajinska i republička vlast. Izgradnjom kanalizacije i potisnog voda, otpadne vode iz domaćinstava prikupljaće se ka magistralnom kolektoru, izgrađenom između Kule i Vrbasa. Na ovaj način se obezbeđuju dodatne količine otpadnih voda što će doprineti radu zajedničkog Centralnog postrojenja za preradu otpadnih voda Kule i Vrbasa.


Mršavice pažnja! Ovo su najzdravije namirnice za dobijanje kilograma - Lifestyle - Zdravlje - Vesti - Svet Plus\nMršavice pažnja! Ovo su najzdravije namirnice za dobijanje kilograma\nVerovatno je teško razumeti zašto bi neko želeo da se ugoji kada većina ljudi na sve moguće načine pokušava da smrša. Međutim, dosta muškaraca želi da poveća telesnu masu i mišiće, a vitke žene žele da dobiju obline na zdrav način. Evo pomoću koje zdrave hrane to mogu da postignu.\n22:47 18. NOV 2013.


RTCG - Radio Televizija Crne Gore - Nacionalni javni servis :: Društvo :: Modernizacija će olakšati pristup pravdi / print=true\nPOTPISAN SPORAZUM 10. 09. 2018. 11:19 >> 11:38 0\nModernizacija će olakšati pristup pravdi\nKako je saopšteno iz Vlade, potpredsjednik Pažin, ambasador Bjornstad i stalna predstavnica UNDP u Crnoj Gori Mekluni potpisali su danas Sporazum o zajedničkom finansiranju projekta „Unapređenje efikasnosti pravosuđa - Primjena IKT u pravosuđu“.\n„Zahvaljujemo se partnerima iz Ambasade Kraljevine Norveške i UNDP-a na podršci ovom značajnom projektu. Današnjim potpisivanjem Sporazuma o zajedničkom finansiranju obezbjeđujemo značajno ulaganje u modernizaciju pravosudne mreže, koje će olakšati pristup pravdi za crnogorske građane, povećati efikasnost u borbi protiv kriminala i unaprijediti pravnu sigurnost i poslovni ambijent za naše privrednike i investitore“, saopštio je Pažin.\n„Jedan od glavnih ciljeva pomoći Norveške Crnoj Gori je razvoj vladavine prava i stabilnosti. Ovo je nastavak dugoročne saradnje između Norveške i Crne Gore koji podržava reformski program Crne Gore u jačanju efikasnosti pravosudnog sistema“, rekao je ambasador Bjornstad.\nJoš od 2004. godine, UNDP i Ministarstvo pravde blisko sarađuju u oblasti reforme pravosuđa, uključujući i uz finansijsku podršku Kraljevine Norveške.\n"Ovaj projekat će doprinijeti jačanju povjerenja građana u pravosudni sistem, zaštitu ljudskih prava i sloboda. Ovo je od posebnog značaja za dalji napredak u EU integracijama, a ujedno i put ka ostvarenju Ciljeva održivog razvoja do 2030. godine,“ istakla je stalna predstavnica UNDP, gđa Fiona Mekluni.\nUkupna vrijednost projekta je 1,32 miliona eura. Vlada Crne Gore obezbijedila je 535.600 eura, dok su preostala sredstava obezbijedio UNDP Crna Gora, kroz donatorsku podršku Ambasade Kraljevine Norveške.\nUnaprijeđeni svi aspekti pravosudnog sistema\n28. 11. 2018. 1\nNećemo dozvoliti napade na državne službenike


Srbija na mreži: Koja je najpopularnija platforma za rezgovor? - Smedia\nSrbija na mreži: Koja je najpopularnija platforma za rezgovor?\n08.05.2018 | 08:35\nAgencije Pioniri i Smart Plus Research poslednje dve godine sprovode istraživanje o trendovima za koje veruju da će pomoći profesionalcima iz oblasti marketinga i komunikacija da bolje razumeju ponašanje, interesovanja i navike potrošača na društvenim mrežama i online kanalima komunikacije.\nKako su promene u sferi društvenih medija brze i skoro svakodnevne, na osnovu rezultata ovogodišnjeg istraživanja, uočili smo i par većih pomeranja. Zabeležen je veliki rast korišćenja Instagram-a, kao i rast korišćenja platformi za dopisivanje Viber i WhatsApp. Upotreba interneta putem mobilnog telefona, takođe je porasla u odnosu na prethodnu godinu. Sa druge strane, uočen je pad poverenja u oglašavanje...


Kadija: “Nemam šta da zamjerim svojim igračima, igrali smo borbeno i hrabro”\nSpars je u drugoj utakmici finala Druge ABA lige pobijedio Studentski centar sa 72:71, ali to im nije bilo dovoljno da osvoje šampionsku titulu, jer su Podgoričani u prvom duelu slavili sa 99:89.\n“Čestitam Studentskom centru na zasluženoj pobjedi, oni su u svim balonima bili dobri, imali su samo jedan poraz i želim im puno sreće u ABA ligi. Nemam šta da zamjerim svojim igračima, igrali smo borbeno i hrabro, puno tog smo propustili zbog pada koncentracije i energije, imamo mnogo utakmica, već sutra idemo u Trebinje na meč Lige BiH protiv Leotara. Ovaj tempo je jako teško izdržati, ali ovo je sjajan, istorijski rezultat za Spars, mislim da klub treba tako da nastavi da radi i nadam se da će iz ove ekipe biti dosta kvalitetnih igrača”.\nStudentski centar je obezbijedio direktan plasman u ABA ligu, a Spars će svoju šansu za ovo dostignuće tražiti u doigravanju protiv Splita.\nPrethodni članakVenger o finalu Lige šampiona: “Siti izgleda zrelije, potrebno im je manje prilika da bi postigli gol”\nNaredni članakRoberto Bađo: “Srećan sam bez fudbala”


ANEM :: Loša praksa u opštinama\nLoša praksa u opštinama\nBeograd, 29.04.2016. - Na tribini Koalicije novinarskih i medijih udruženja na kojoj je predstavljen izveštaj o projektnom sufinansiranju, Raković je ocenio da je najveći problem što se jako retko objavljuju objašnjenja na koji način su sredstva raspodeljena.Razočarani smo što dobra praksa u radu komisija za dodelu sredstava za projektno sufinansiranje medijskih sadržaja od javnog interesa, koja je postojala na republičkom nivou, nije primenjena u lokalnim samoupravama, izjavio je danas generalni sekretar Nezavisnog udruženja novinara Srbije (NUNS) Svetozar Raković.\nRaković smatra da se za projektno sufinansiranje medijskih sadržaja od javnog interesa u lokalnim samoupravama izdvaja nedovoljno novca.\nSećate se starog zalaganja da bi trebalo možda i zakonom propisati obavezu da lokalne samouprave barem dva odsto svogbudžeta izdvoje sufinansiranje medijskih sadržaja. Sada je taj prosek oko jedan odsto, ukazao je Raković na tribini u Beogradu pod nazivom Rezultati medijske reforme-godina iza nas.\nOn je napomenuo i da su lokalne samouprave kada su bile vlasnici medija izdvajale daleko veća sredstva za njih nego što danas daju za projektno sufinansiranje.\nJako loše funkcioniše komunikacija Medijske koalicije sa lokalnim samoupravama. Mi ih upozorimo da je lokalni konkurs apsolutno nezakonit i ne dobijemo nikakav odgovor, ukazao je Raković, koji je napomenuo da povremeno problem predstavlja i način izbora komisija za dodelu sredstava, jer se biraju nedovoljno kompetentni članovi.\nOn je negirao da su članovi komisija za dodelu sredstava za projektno sufinansiranje medijskog sadržaja od javnog interesa dobijali velike iznose, navodeći da im često nisu bili plaćeni ni putni troškovi.\nRaković je ukazao i da je pogrešno tumačenje da gradske opštine ne moraju da primenjuju Zakon o javnom informisanju u delu projektnog sufinansiranja, jer nisu jedinice lokalne samouprave. On je napomenuo da niko ne može da se izuzme iz poštovanja i primene zakona.\nPrema Rakoviću, gradske opštine po zakonu nemaju obavezu da raspisuju konkurse za projektno sufinansiranje, ali to ne znači da novac medijima mogu da dodeljuju na drugi način, ignorišući zakon.\nPredsednik Izvršnog odbora Udruženja novinara Srbije (UNS) Petar Jeremić je rekao da je Koalicija novinarskih imedijskih udruženja od 1. aprila 2015. do 1. aprila 2016. reagovala na nepravilnosti uočene u 68 konkursa za projektno sufinansiranje.\nNaše primedbe su uvažene u 47 slučajeva, rekao je Jeremić i naveo da Koalicija nije reagovala na sedam konkursa koji nisu bili pravilno raspisani, jer ih nije na vreme uočila.\nUkupno je bilo raspisano 180 konkursa, a ispravnih je bilo 105, napomenuo je Jeremić.\nOn je ukazao i da je problem u tome što nema sankcija za one koji sprovode konkurse za projektno sufinansiranje u slučaju kada se prekrši zakon.\nPredsednik Nezavisnog društva novinara Vojvodine Nedim Sejdinović je ocenio da u projektnom sufinansiranju postoje i primeri dobre prakse.\nTo je svakako Ministarstvo kulture i informisanja, delom i Pokrajinski sekretarijat, ali i neke lokalne samouprave koje su na zavidnom nivou primenile Zakon o javnom informisanju u delu o sufinansiranju medijskih sadržaja od javnog interesa, naveo je Sejdinović.\nPostoje i mnogi modeli kako su lokalne samouprave izbegavale da konkurs bude transparentan, naveo je Sejdinović i kao jedan od načina naveo antidatiranje konkursa pri samom isteku roka za prijave.O n je objasnio da su pojedine lokalne samouprave objavljivale konkurs sa datumom navedenim na samom konkursu i da su to činile pri samom roku za njegovo isticanje.\nTražili smo i da se obezbedi mogućnost da nevladine organizacije budu prisutne na sednicama komisije, a u Nišu to nije bilo dozvoljeno, napomenuo je Sejdinović, iznoseći probleme uočene u dodeli sredstava za projektno sufinansiranje.\nSuočavamo se sa nedovoljno jasnim razgraničenjem šta je predmet javnih nabavki, a šta sufinansiranja, a nema ni nikakvih sankcija za opštine koje su kršile zakone, pa se dešava da pojedine lokalne smaouprave to nastavljaju da rade, ukazao je Sejdinović.\nSnežana Milošević iz Lokal presa je ocenila da se u dobrom delu lokalnih samouprava ne shvata pojam javnog interesa, a nema ni političke volje da se primeni Zakon o javnom informisanju.\nTu mislim na velike gradove i tendenciju da i male sredine koje su na početku poštovale zakon sada primenjuju iskustva velikih sredina, tako da se sve češće iznalaze modeli za usmeravanje sredstava prema određenim medijima putem javnih nabavki ili direktnih pogodbi, ukazala je Milošević.\nKao primer Milošević je navela Kragujevac u kome za ovu godinu nije još raspisan konkurs za projektno sufinansiranje, a određena sredstva su, kako je navela, dodeljena sada privatnoj Televiziji Kragujevac.\nObratili smo se lokalnim vlastima da nam odgovore po kom osnovu su sredstva dodeljena i da nam dostave ponudu Televizije Kragujevac, napomenula je Milošević koja smatra da je potrebna i bolja obuka članova komisija za dodelu sredstava za projektno sufinansiranje.\nVeće zalaganje Ministarstva kulture i informisanja i snažnija podrška i interesovanje za lokal moglo bi da doprinese da se zakon bolje primeni u lokalnim samouprvama, smatra Milošević.\nPredsednik Asocijacije nezavisnih elektronskih medija Milorad Tadić je ocenio da je godina dana projektnog sufinansiranja bila prilično razočaravajuća u pogledu rezultata.\nMedijski zakoni su doneti i doneli su solidnu osnovu za sprovođenje medijske reforme. Međutim, u Srbiji je velika razlika između forme i primene zakona, smatra Tadić koji je ukazao da je u lokalnim samoupravama projektno sufinansiranje loše sprovedeno.\nOčekivali smo da će projektnim sufinansiranjem profunkcionisati postupak obraćanja pažnje na programski sadržaj, ali jedan broj članova komisije nije bio dorastao zadatku. Srbija nema kapaciteta da ovakvu jednu stvar sprovede krajnje profesionalno, smatra Tadić koji sesaglasio sa Snežanom Milošević da je potrebna obuka ljudi koji rade u komisijama za dodelu sredstava za projektno sufinansiranje.\nKvalitetan medijski sadržaj mora da bude stavka broj jedan,a broj dva ostvarivanje javnog interesa, rekao je Tadić.\nPredsednik Nezavisnog udruženja novinara Srbije Vukašin Obradović je rekao da Medijska koalicija i Ministarstvo kulture i informisanja treba da postignu saglasnost o nekoliko ključnih pitanja u vezi sa projektnim sufinansiranjem, poput redefinisanja republičkog konkursa kako bi on bio iz kategorije socijalnog davanja prešao u kategoriju finansiranja javnog interesa.\nPrema Obradoviću, potrebno je definisati mehanizam utvrđivanja javnog interesa na lokalu i utvrditi zakonske obaveze i sankcije za opštine koje ne raspišu konkurs za projektno sufinansiranje medijsih sadržaja od javnog interesa.\nPre projektnog ciklusa moramo da znamo i ko su medijski stručnjaci, da znamo njihove biografije i da to stoji na raspolaganju lokalnim samoupravama, smatra Obradović koji je naveo da je iznosio svoje mišljenje i da to nisu usaglašeni stavovi unutar Medijske koalicije.\nOn je istakao da nema nikakvih zamerki na način na koji je bio raspisan i izveden konkurs Ministarstva za projektno sufinansiranje.\nDržavni sekretar Ministarstva kulture i informisanja Saša Mirković je rekao da se u izveštaju Koalicije navodi da je od 180 konkursa 75 definisano kao nepravilno i da je u 47 slučajeva uvažena primedba koalicije.\nProcentualno mi govorimo od 15 odsto nepravilnosti, napomenuo je Mirković i podsetio da je reč o prvoj godini sprovođenja medijskih zakona i da treba imati u vidu da je uporedo tekao proces privatizacije i dualnog finansiranja medija.\nSada možemo da podvučemo crtu i da kažemo da je proces privatizacije okončan. Ostalo je nekoliko slučajeva koji će biti razrešeni što podelom akcija što izlaskom države iz vlasničke strukture medija, objasnio je Mirković.\nMirković je rekao da nije tačno da ne postoji sankcija za one koji krše zakon, navodeći da se može pokrenuti upravni spor u slučajevima kada je došlo do očite zloupotrebe Zakona i podzakonskih akata.\nAdresa za propisivanje iznosa sredstava koje opštine treba da opredele za projektno sufinansiranje je Ministarstvo državne uprave i lokalne samouprave, objasnio je Mirković odgovarajući na primedbe da su sredstva smanjena kada je počelo projektno sufinansiranje.\nOne lokalne samouprave koje nisu u registar medija unele državnu pomoć će biti sankcionisane. Tu je potpuno jasno da je trebalo da prođe vreme da vidimo šta je urađeno, zaključio je Mirković.


Sa WhatsApp-a na Telegram u tri koraka | Original\nSa WhatsApp-a na Telegram u tri koraka\nTelegram je objavio novo veliko ažuriranje, a jedna od najvažnijih novina je alat za lak prelazak sa drugih chat aplikacija, uključujući i WhatsApp.\nTelegram je jedna od aplikacija koja je najviše profitirala od najave WhatsAppa da će izmeniti politiku privatnosti kako bi kompanija mogla da deli više informacija sa preduzećima. Ova najava je Telegramu navodno inicijalno dovela 25 miliona novih korisnika, a broj korisnika aplikacije je samo u januaru porastao za 100 miliona.\nNajnovija verzija aplikacije omogućava korisnicima da premeste razgovore sa WhatsApp-a u Telegram sa samo nekoliko dodira. Ista funkcija radi i sa aplikacijama Line i KakaoTalk, kako za individualne tako i za grupne razgovore. Funkcija zapravo koristi činjenicu da WhatsApp ima opciju izvoza razgovora, prenosi Informacija.rs.\n„Da biste premestili razgovor iz WhatsAppa na iOS-u, otvorite stranicu Contact Info ili Group Info u WhatsAppu, dodirnite Export Chat, a zatim odaberite Telegram u meniju Share. Na Androidu, otvorite WhatsApp chat, dodirnite > More > Export Chat, a zatim izaberite Telegram u meniju Share”, objašnjašnjeno je na blogu Telegrama.\n„Najbolji deo je taj što poruke i mediji koje premeštate ne zauzimaju dodatni prostor. Starije aplikacije omogućavaju vam da sve podatke skladištite na uređaju ali Telegram praktično ne zauzima prostor dok vam omogućava pristup svim porukama, fotografijama i video snimcima kad god vam zatrebaju“, dodaju.\nPoslednje ažuriranje takođe uključuje poboljšanja privatnosti, jer aplikacija sada omogućava korisnicima istovremeno brisanje tajnih razgovora, grupa i istorije poziva na oba kraja. Tako, na primer, ako želite da izbrišete tajno ćaskanje, to možete učiniti ne samo na svom uređaju, već i na uređaju kontakta sa kojim ste razgovarali.\n„Sve Telegram aplikacije omogućavaju vam da prijavite neželjene poruke i druge vrste ilegalnog sadržaja, uključujući pozive na nasilje ili zlostavljanje dece. Sada takođe možete prijaviti lažne kanale ili grupe koje se predstavljaju kao poznate osobe ili organizacije. Otvorite stranicu njihovog profila i dodirnite > Report > Fake account da biste nas obavestili da se nešto sumnjivo događa. Naši moderatori će to proveriti“, objašnjava kompanija.\nTagovi: telegram whatsapp\nBlog kutakDuša naša, zagonetna tajna stara koliko i čovek\nBudi aktuelanKoje srpske destinacije su omiljene među domaćim, a koje među stranim turistima?


SNEŽANA MATIĆ PERIĆ, PRODUKCIJSKA KUĆA ADRENALIN: Vera u domaće stvaraoce - Nira Press\nPočetna » SNEŽANA MATIĆ PERIĆ, PRODUKCIJSKA KUĆA ADRENALIN: Vera u domaće stvaraoce\nVrhunski kvalitet i visoki kriterijumi su principi poslovne politike Adrenalina, što mu se vraća poverenjem gledalaca koji nepogrešivo znaju da prepoznaju vredne ponude na svojim TV ekranima\nRode” su nas raznežile, “Na slovo na slovo” podsetilo na najbolje dane domaće televizije, “Ja imam talenat” pokazao toliko nadarenosti naših ljudi. Iza svih ovih i desetine drugih formata i televizijskih serija ogromne gledanosti, svojim autoritetom i doslednom poslovnom politikom stoji Adrenalin, nezavisna produkcijska kuća iz Beograda. Skoro čitavu deceniju Adrenalin je promoter televizijskih programa vrhunskog kvaliteta, bilo da je reč o svetski poznatim formatima poput serijala “Ja imam talenat“, “Piramide“, “Multimilionera“ ili, pak, o domaćim serijama “Vratiće se rode“, “Cvat lipe na Balkanu“ ili “Folku“, čiju smo pilot-epizodu videli nedavno.\nGeslo poslovne politike Adrenalina da im je imperativ vrhunski kvalitet i izuzetno visoki kriterijumi prilikom ulaska u svaki projekat, deli i Snežana Matić Perić, mlada direktorka ove produkcijske kuće. Sa ogromnim prethodnim iskustvom u pružanju najraznovrsnijih marketinških usluga, sagovornica Magazina Biznis došla je pre dve godine u kuću koja je domaćem TV auditorijumu donela pouzdan kvalitet programa i postavila nove standarde kada je reč o izboru najpopularnijih svetskih formata i domaćih serija, ubedljivih “miljenica” našeg TV gledališta.\nPonuda najraznovrsnijih TV programa na svetskoj pijaci je ogromna i pitanje je poslovne politike i kriterijuma za šta će se produkcijske kuće opredeliti i predstaviti gledaocima. Forumi, sajmovi poput onih u Kanu ili Budimpešti, esnafski skupovi, mesta su gde se “trguje” TV programima. Prema rečima Snežane Matić Perić, svakom istupanju na ovakvim skupovima prethode kontakti sa većim distributerskim kućama. Razgovori sa emiterima, razmena brojnih informacija, iniciranje dijaloga, sve to podrazumeva pripremu za konačan izbor.


Prevrnuo se vagon sa sumpornom kiselinom kod Bora - Zaječarska hronika\nNa pruzi između Bora i mesta Zagrađe danas se prevrnula vagon-cisterna sa sumpornom kiselinom.\nU tom incidentu nije bilo povređenih, saopštila su danas železnička preduzeća Srbja kargo i Infrastruktura železnice Srbije.\nNa delu pruge između Bora i Zagrađa, u 14:50 časova, iskliznula se i prevrnula na bok prva vagon-cisterna posle lokomotive voza, i železnički saobraćaj na tom delu pruge trenutno je u prekidu.\n“Pri ovom akcidentu primećeno je curenje iz cisterne, pa su odmah na lice mesta izašle specijalizovane vatrogasne ekipe i ekipe MUP – a, koje su obezbedile i zaštitile oblast i mesto curenja”, navodi se u saopštenju.\nU sastavu teretnog voza broj 53753, koji je za šabački Eliksir saobraćao iz Bora za Prahovo, bilo je 18 vagon-cisterni, koje su u vlasništvu kompanije Eliksir.\nNa mesto nezgode izašla je i zajednička železnička komisija za isleđivanje vanrednih događaja, koja će utvrditi uzrok ovog iskliznuća, kao i stručne službe kompanije Eliksir.\nfoto: fb gradonačelnika Bora\nTagovi: eliksirprevnuo se vagonpruga bor-zaječarsumporna kiselina\nPrethodno U Sokobanji održan 38. Nacionalni sabor “Zlatne ruke”\nSledeće Opština Knjaževac finansira smeštaj i ishranu đaka u internatu\nZiđin: Lopovi neumorni tokom praznika\nPronađena nestala tinejdžerka iz Bora\nNestala Tijana Mustafa(16) iz Bora


Građani Pljevalja uz izuzetke pokazuju odgovornost u poštovanju preporuka i mjera – Portal RTPV\nNaslovna / Vijesti / Društvo / Građani Pljevalja uz izuzetke pokazuju odgovornost u poštovanju preporuka i mjera\nDragana Đurišić 8. Aprila 2020.\tDruštvo Ostavite komentar 334 pregledi\nGrađani Pljevalja uglavnom, uz izuzetke poštuju mjere Nacionalnog kordinacionog tijela. U odnosu na prethodne nedelje, s obzirom da je početak mjeseca na ulicama grada bilo je više građana koji su uz poštovanje mjere fizičke distance čekali ispred apoteka, banaka, poslovnica i drugih mjesta na kojim završavaju obaveze. Epidemiolozi kažu da je jedino i pravo oružje u borbi protiv korona virusa održavanje fizičke distance i poštovanje mjera samoizolacije, zato poštujte život i ostanite kod kuće.\nOvo je četvrta nedelja u Crnoj Gori od uvođenja mjera Nacionalnog kordinacionog tijela za zarazne bolesti kako bi se zaštitilo zdravlje građana i spriječilo širenje virusa korona.\nSunčani aprilski dani okupili su više sugrađana u odnosu na prethodne nedelje. Mogu se vidjeti redovi ispred apoteka, banaka, poslovnica za plaćanje mjesečnih obaveza, što znači da su sugrađani iz potrebe izašli kako bi završili obaveze, uz poštovanje mjere održavanje fizičke distance, za koju epidemiolozi tvrde da je za sada jedino i pravo oružje u borbi protiv virusa korona. Svakako navedenu mjeru uglavnom poštuju i oni koji su vrijeme dozvoljeno za izlazak iskoristili da prošetaju.\nPrema podacima epidemiološkinje dr Biljane Čarkilović u jutarnjim časovima osmog aprila nalazilo se 319 osoba pod zdravstveno sanitarnim nadzorom, kako nam je potvrdila u Pljevljima nema inficiranih osoba virusom korona.\nOvo je bio i prvi vikend kako je uvedena mjera zabrane izlaska vikednom posle 13 časova. Mjera zabrane uglavnom je ispoštovana od strane građana Pljevalja uz izuzetke. Osobe koje nisu poštovale mjeru krivično su procesuirane.\nNaš kolega Adnan Kuloglija obišao je ulice grada koje su posle 19 časova bile puste, a tišinu jedino u najsjevernijoj opštini Crne Gore prekine jak vjetar ili lavež pasa. Policijski službenici kontrolišu kretanje građana i identifikuju lica koja se kreću, a uglavnom ta lica imaju potvrdu o slobodi kretanja u tom vremenskom periodu. Neka ovako bude i u narednom periodu pokažimo da smo disciplinovani i građani za primjer.\nDragi sugrađani poštujte preporuke i mjere, pokažite građansku odgovornost i solidarnost poštujte život ostanite kod kuće.\nPredhodno Zaposleni i članovi odbora u Prvoj banci donirali 10.000 eura\nSledeće Pljevlja u slici 8. 4. 2020.


Avast kupuje konkurentsku firmu AVG za 1,3 milijarde dolara i planira da uđe u IoT poslovanje - SMT\nHome » Posts » Avast kupuje konkurentsku firmu AVG za 1,3 milijarde dolara i planira da uđe u IoT poslovanje\n8 July 2016 | Biznis, Gadget, Popularan\nAvast kupuje konkurentsku firmu AVG za 1,3 milijarde evra i planira da uđe u IoT poslovanje\nGigant sigurnosnih rešenja, kompanija Avast, najavila je kupovinu konkurentske kompanije AVG za 1,3 milijardi evra, odnosno 25 USD po akciji. Cilj akvizicije je proširenje korisničke baze a sa time i geografske porivenosti. Dalji planovi kompanije su razvoj savremenijih sigurnosnih rešenja koja bi prvenstveno bila namenjena rastućem trendu IoT mreža, odnosno sigurnijem povezivanju uređaja u mreži “Interneta stvari”, ali i unapređenju postojećih proizvoda obe kompanije.\nAvast ističe da će spajanje sa AVG-om objediniti bazu korisnika, pa će tako svih 400 miliona uređaja, od čega čak 160 miliona prenosnih, imati olakšan pristup svim antivirus i malware sigurnosnim rešenjima.\nInternet stvari (IoT) se u praksi pokazao kao najveća noćna mora za korisnike, zbog povećanog trenda i ubrzanog razvoja, bez dovoljno razvijenih sigurnosnih rešenja za ovakav vid mrežnog povezivanja. Upravo iz tog razloga Avast planira da se u narednom periodu fokusira na razvoj proizvoda koji bi svim IoT korisnicima omogućili lakše i sigurnije povezivanje uređaja.\n“Naša industrija se ubrzano razvija, i ovo spajanje nam omogućuje šire i dublje pozicioniranje na tržištu, što će značajno doprineti pojačanoj sigurnosti svakodnevnih elektronskih aktivnosti svih naših korisnika” – izjavio je Vince Steckler, generalni direktor Avast-a.\nUprkos pripajanju dve kompanije, brend AVG neće prestati da postoji, već će u zavisnosti od dela tržišta, ista sigurnosna rešenja biti brendirana prema afinitetima dosadašnjih klijenata.\nNajavljeno pripajanje trebalo bi da bude i zvanično sprovedeno u periodu između 15. septembra i 15. oktobra tekuće godine, u zavisnosti od rešavanja pravnih procedura.\nVelika Britanija: korisnici koji budu gledali terorističke sadržaje na internetu mogu dobiti kaznu zatvora od 15 godina


Čestitka KO SDA USK povodom Dana državnosti BiH\n/ Izaberi grad / Bihać / Čestitka KO SDA USK povodom Dana državnosti BiH\nBiscani.net23.11.2018. u 17:39\n“U povodu 25. novembra, Dana državnosti Bosne i Hercegovine, svim građanima naše države BiH, u svoje lično ime i u ime organa SDA USK-a, upućujem najiskrenije čestitke.\nNarodi BiH su još prije 75 godine, na Prvom zasjedanju ZAVNOBiH-a, istakli da hoće Bosnu i Hercegovinu u kojoj je svaki građanin jednak u svojim pravima i načinu života, bez obzira na to u kojem dijelu Bosne i Hercegovine živi i bez obzira na to da li pripada “većini” ili “manjini”.\nJoš tada je naglašeno da svaki dio Bosne i Hercegovine pripada svakom njenom građaninu te da su tolerancija i zajednički život jedini ispravan put za sve. Najviši nacionalni interes svih nas je raditi i živjeti u sigurnosti i miru te imati jednaka prava.\nBosna i Hercegovina će, kao i uvijek do sada, nadživjeti sve nas, a ovaj datum, 25. novembar, obavezuje sve nas, da damo svoj puni doprinos u daljnjoj izgradnji i jačanju naše države Bosne i Hercegovine”, navodi se u saopćenju KO SDA USK.


VUČIĆ: Reforme u javnim preduzećima biće teže nego što smo mislili\nVUČIĆ: Reforme u javnim preduzećima biće teže nego što smo mislili\nPremijer Srbije Aleksandar Vučić izjavio je danas da će Srbija uraditi sve što MMF bude tražio jer je to dobro za državu, ali je istakao da ima strah od reformi u javnim preduzećima za koje se ispostavilo da će biti teže nego što je očekivao.\nVučić je na 10. privrednoj konferenciji Rajfajzen banke rekao da očekuje otpor u javnim preduzećima jer su u pitanju, kako je rekao, dugogodišnje navike koje je teško menjati.\n„Da li sam sto posto siguran da ćemo uspeti sa javnim preduzećima? Nisam. Zato ću da se borim što više budem mogao, jače i žešće da to uradimo“, rekao je Vucić.\nOn je naveo da su prosečne plate u javnim preduzećioma najveće u Srbiji, oko 70.000, 80.000 dinara, dok su prosečne plate u privatnom sektoru oko 39.000 dinara što je, kako je naveo, ogromna razlika koju država ne može da podnese, upitavši se „kako reći čelnicima sindikata u javnim preduzećima da će biti sproverdene prave reforme“.\nPodsetio je na procene MMF da će u 2016. privredni rast biti 1,5 odsto BDP, a u 2017. dva odsto, ali i da srpska vlada procenjuje da bi to moglo biti i više, te ponovio da su zahtevi MMF korisni za Srbiju, a da ćemo mi to pokušati da ispunimo.\nMMF takođe, naveo je, procenjuje da u 2017. godini Srbija može da zaustavi rast javnog duga u odnosu na BDP, što bi, kako je rekao, bio prvi put posle mnogo godina da javni dug krene na održivu putanju.\nSa MMF i Svetskom bankom radi se na unapređenju rasta privatnog sektora, bez čega, kako je rekao, reforme i ne vrede, navodeći da će država subvencijama pokušati da postigne konačno rešenje za Železaru Smederevo i FAP.\n„Time završavamo“, rekao je premijer i dodao da očekuje da bi obe peći u Železari mogle da budu upaljene u maju ili najkasnije početkom juna iduće godine.\nProdaja Železare značila bi da se sa sadašnjih 330.000 tona čelika proizvodnja povećava na 2,2 miliona tona čelika, što bi bila rekordna proizvodnja, dodao je Vučić.\nOn je rekao i da bi pokretanje obe peći u punom kapacitetu doprinelo rastu BDP od 1,2 do 1,4 odsto.\nFAP će, kako očekuje, preuzeti kompanija SISU, a to bi se takođe ozbiljno moglo videti na povećanju BDP, naveo je Vučić i dodao da vlada radi na rešavanju problema petrohemijskog kompleksam gde je na MSK država do sada izgubila 20 miliona evra, na Azotari 32 miliona evra i na Petrohemiji 120 miliona evra.\nZbog loših plasmana i nenaplativih kredita, kako je rekao, mnoge domaće banke su uništene, jer su se krediti delili po političkoj liniji, a kao garancija su davani jalovina ili lične menice, nekad i ništa.\nPodsetio je i da je do sada iskorišćeno 96 odsto subvencionisanih kredita, da je subvenicije dobilo 22.000 preduzeća, a od te sume 63,5 odsto povukla su mikro i mala preduzeća.\nUgalj za TENT iz Tamnave tek krajem februara\nVučić je izjavio da će tek krajem februara biti obnovljena proizvodnja u Zapadnoj Tamnavi te da će tada početi isporuka uglja TENT-u.\nVučić je rekao da posle poplava još nije izbačena voda iz Zapadne Tamnave i da očekuje da će se do prvog površinskog sloja, gde će moći da se kopa, stići do 15. decembra, a 20. januara očekuje da voda bude u potpunosti izbačena.\n„Računajte da tek krajem februara u potpunosti obnovimo proizvodnju u Zapadnoj Tamnavi i počnemo da šaljemo ugalj u TENT i počnemo da proizvodimo električnu energiju“, rekao je Vučić.\nVučić je naveo da Srbija ne bi bila u recesiji da nije bilo katastrofalnih poplava u maju.\nZakon o izgradnji protiv duge i loše procedure za dozvole\nVučić je izjavio da očekuje da naredne nedelje u Skupštini Srbije bude zakon o planiranju i izgradnji.\n„Zakon se neće baviti konverzijom, ali će svi koji imaju pravo na korišćenje, a to smo dogovorili i sa ljudima iz sveta, imati pravo da grade na tom zemljištu čime bismo podstakli ljude da ovde ulažu novac i da mogu da grade“, rekao je Vučić.\nOcenivši da je situacija u Katastru Srbije možda najgora u svetu i da se nada da će do kraja godine i taj problem s propisima biti rešen, Vučić je podsetio da su procedure za izdavanje dozvola za gradnju u Srbiji jako loše što u mnogome ometa poslovanje, ali je dodao da će to biti rešeno upravo novim zakonom o izgradnji.


Ljubavni trikovi zbog kojih će vas juriti! - Ženski magazin - Horoskop, ljubav, fitness i zdravlje\nDanas je sa postojanjem popularnih društvenih mreža, sve teže upoznati uživo muškarca sa kojim možemo da se zamislimo u vezi. Razgovori su postali poruke i razmenjivanje slika, a deljenje hobija i ličnih interesovanja je otišlo u zaborav jer se takvi odgovori mogu pronaći na svakoj našoj slici, videu, “priči” na Instagramu i tako dalje. “Jurenje” je postalo takozvano “lajkovanje” i komentarisanje slika i može se reći da više ne možemo osećati adrenalin i one leptiriće u stomaku kada pričamo sa osobom koja nam se sviđa jer, kao što smo već rekli, skoro svaka takva konverzacija se dešava preko interneta.\nIpak, ništa ne može zameniti osećaj osvajanja osobe čije srce želimo da uzmemo za sebe, kao i male “igrice” kojim ga možemo naterati da nas juri. Pitali smo muškarce šta je to što ih kod žena tera da ih ne ispuštaju dok je ne pridobiju, a rezultati su u nastavku...\nkako da vas juri\nkako da poludi za vama\nPROČITAJTE SLEDEĆI TEKST: 5 razloga zašto je bolje biti sam nego u lošoj vezi


Putin naložio istragu: Razmatraju se sve verzije pada aviona - Sputnjik Srbija\n14:40 11.02.2018 (osveženo 17:13 11.02.2018) Preuzmite kraći link\nPredsednik Rusije Vladimir Putin naložio je vladi da istraži pad aviona u Podmoskovlju An-148, šef države izrazio je saučešće zbog pogibije ljudi, izjavio je portparol Kremlja Dmitrij Peskov.\n„Predsednik je naložio vladi da formira specijalnu komisiju u vezi sa avionskom nesrećom u Podmoskovlju“, rekao je portparol.\nOn je dodao da je Putin takođe naložio relevantnim ministarstvima da sprovedu neophodne operacije potrage.\n„Predsednik je izrazio iskreno saučešće svima koji su izgubili svoje najmilije u ovoj katastrofi“, istakao je Peskov.\nSavezna agencija Rusije za vazduhoplovni saobraćaj, Rosavijacija, je saopštila da je nekoliko minuta nakon poletanja aviona An-148 izgubljena radio-veza sa posadom aviona, a oznaka vazduhoplova nestala je sa radara. Prema preliminarnim podacima, u avionu je bilo 65 putnika i šest članova posade.\nIstražni komitet Rusije je saopštio da razmatra sve moguće verzije pada aviona An-148. Glavna uprava za posebno važne slučajeve Istražnog komiteta će voditi istragu.\nObjavljen prvi snimak sa mesta rušenja ruskog aviona, pronađeni ostaci (video)\navionska nesreća, Dmitrij Peskov, Vladimir Putin


Nova dečija igrališta u Subotici\nIzvor: Radio Televizija Vojvodine, 13.Feb.2022, 00:32\nNaftna industrija Srbije finansirala je izgradnju dva nova dečija igrališta u Subotici, vrednih više od milion dinara.\nHajdukovo i Palić, naselja u Subotici u kojima Naftna industrija Srbije istražuje moguće rezerve nafte, bogatija su za dva nova igrališta koja predstavljaju donaciju ove kompanije. Na donaciji se zahvalio predsednik gradske Skupštine Balint Pastor, koji je ocenio da lokalna vlast dana ima bolju komunikaciju sa NIS-om u odnosu na raniji period u kojem je, >> Pročitaj celu vest na sajtu Radio Televizija Vojvodine << po njegovoj oceni, bilo „šumova u komunikaciji“ i nezadovoljstva građana.\n„Zbog toga je bilo nekih situacija kada su negodovali meštani upravo i Palića i Hajdukova i Šupljaka zbog određenih probnih bušenja za koja NIS ima sve moguće potrebne dozvole sa pokrajinskog nivoa. I sve te situacije smo rešavali u zajedničkoj komunikaciji sa meštanima. Jedan takav sastanak je bio dvadeset i drugog novembra, kada smo se dogovorili da ta komunikacija bude na još boljem nivou, odnosno da NIS uvek sanira one štete koje po prirodi se ponekada dešavaju i da vrati nešto lokalnoj zajednici“ – rekao je Pastor.\nIgrališta sadrže rekvizite za decu od sedam do 12 godina, a izgradili su ih lokalni preduzetnici. Donacija je vredna 1,3 miliona dinara.\n„Ovo je samo jedan mali doprinos nas kao Naftne industrije Srbije, odnosno da se pokažemo kao društveno odgovorna kompanija koja će nastaviti saradnju i u budućnosti sa Gradom Subotica“- istakao je direktor proizvodnog departmana NIS-a Predrag Radanović.\nNaftna industrija Srbije u poslednjih nekoliko godina u Subotici je donirala oko devet miliona dinara.\n13.Feb.2022: Radio Televizija Vojvodine


Premijer i članovi Vlade BPK-a Goražde posjetili općinu Pale-Prača\nZadovoljstvo postignutim rezultatima!\nDelagacija Vlade Bosansko-podrinjskog kantona Goražde, predvođena Premijerom Salkom Obhođašem boravila je u posjeti općini Pale-Prača.\nNa sastanku kod načelnika općine Asima Zeca, kojem su, pored njegovih pomoćnika, prisustvovali i direktori javnih ustanova sa područja općine Pale-Prača, razgovarano je o aktuelnoj situaciji i o načinima saradnje sa Vladom Bosansko-podrinjskog kantona Goražde. Ova saradnja, kako je istaknuto, do sada je uvijek bila na visokom nivou, a nema razloga da tako i ne ostane budući da su najavljeni novi oblici pomoći i saradnje, a jedan od njih je, pored redovnih mjesečnih grantova, novčana pomoć općini Pale –Prača u obezbjeđenju kvalitetnog signala FTV-a , čiji program, kao ni dnevni program bilo koje druge televizije stanovnici ove općine nisu u mogućnosti gledati.\nPored toga, Vlada BPK-a Goražde nedavno je izdvojila finansijska sredstva u iznosu od 50.000,00 KM za sufinansiranje izgradnje vodovoda u Hrenovici i obaloutvrde korita rijeke Prače, a učestvovaće i u drugim projektima značajnim za općinu Pale-Prača.\n„Podatak da ova je ova općina uspjela kroz raznorazne projekte, a najviše kroz projekte „Odraza“ obezbijediti investicije u iznosu većem od 420.000,00 KM , podatak je na kojem bi vam pozavidjele i mnogo veće općine od ove. Ovakve napore svakako treba pohvaliti i ohrabriti vas u nastojanjima i trudu koji činite da ovaj prostor oživite, a to se vidi na svakom koraku“ – istakao je Premijer Obhođaš.\nOn je kazao da će Vlada BPK-a Goražde podržati općinu Pale-Prača prilikom realizacije projekta IFAD-a , u kojeg su ovu općinu uvrstili Međunarodni fond za razvoj i federalna Vlada i to kroz 10 raznoraznih projekata razvoja stočarstva, malih i srednjih preduzeća.\nU svakom slučaju, prilikom boravka u Prači, Premijer i članovi Vlade BPK-a Goražde upoznali su se sa prisutnim problemima, te sa načelnikom Zecom i njegovim saradnicima razmijenili korisne prijedloge i sugestije o načinima buduće saradnje.\nTom prilikom, načelnik općine Pale-Prača Asim Zec zahvalio se još jednom Premijeru i Vladi BPK-a Goražde na bezrezervnoj podršci, a u nastavku posjete, gosti su sa domaćinima prisustvovali kulturno-zabavnoj manifestaciji u Sportskoj dvorani, održanoj u okviru „Pračanskog ljeta 2005“.\nOvaj i njemu slični kulturno-sportski sadržaji, koje je finansijski između ostalih podržala i Vlada BPK-a Goražde, još jedan je od napora aktuelne općinske vlasti da općini Pale-Prača vrati prijeratni život , te da omogući svim njenim stanovnicima, a posebno mladima, ugodan i bolji život.


Uništavač papira Fellowes Powershred® 53C Cross Cut - Idealno.rs\nPočetna / Kancelarija i škola / Kancelarijski uređaji / Uništivač dokumenata / Uništavač papira Fellowes Powershred® 53C Cross Cut\nPonuda prodavnice Netprodavnica za proizvod Uništavač papira Fellowes Powershred® 53C Cross Cut. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Uništavač papira Fellowes Powershred® 53C Cross Cut i izberi najbolju. Uništivač dokumenata iz kategorije Kancelarijski uređaji je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Uništavač papira Fellowes Powershred® 53C Cross Cut i vidi da li ti odgovara ili pogledaj druge proizvode brenda FELLOWES. Opis i tehnički podaci proizvoda Uništavač papira Fellowes Powershred® 53C Cross Cut se mogu razlikovati od onih u internet prodavnici u kojoj obavljaš kupovinu. Uništavač papira Fellowes Powershred® 53C Cross Cut je dostupan u prodavnici Netprodavnica po ceni, koja je navedena pored svakog prodavca u meniju "Prodavnice".\nGarantne uslove za Uništavač papira Fellowes Powershred® 53C Cross Cut proveri u prodavnici u kojoj nameravaš da obaviš kupovinu. Slika za Uništavač papira Fellowes Powershred® 53C Cross Cut je simbolična, zato se pre kupovine u prodavnici uveri da je proizvod isti.\nUništava do 10 listova\nZapremina kante: 23 L\nDimenzije reza 4x35 mm, DIN-3 Cross-Cut\nUništava klamerice, kreditne kartice,spajalice i CD\nNeprekidan rad 3 min/15 min pauza\nBrzina uništavanja 2 m/min\nDimenzije: 400x338x196 mm


Vesti online / Sport / Košarka / Teletović dokusurio Žalgiris, Rakočević srušio PAO\n21:11 >> 23:38h\nBlistao u Kaunasu - Mirza Teletović\nU veoma zanimljivom i neizvesnom meču Kaha Laboral je bila u prednosti 39 minuta i imala je pojedinim delovima meča i po 14 poena viška, ali je na kraju morala da strepi za pobedu.\nIpak, junak pobede Španaca bio je večeras neverovatni Mirza Teletović, koji je ubacio 32 poena uz osam skokova (25p u prvom poluvremenu), od čega čak devet trojki, a dve u produžetku, dok su Fernando San Emterio i Stanko Barać dodali po 21. Najefikasniji kod domaćina bio je Jankunas sa 17 poena, a po 10 su dali Kalneitis, Mirza Begić i Milaknis.\nEkipa Duška Ivanovića sada ima skor 4-5, a Žalgiris 5-4, koliko i Partizan koji je sa 61:59 savladao Prokom. Ukoliko Himki u četvrtak izgubi od Makabija, "crno-beli" će po petu put za redom u Top 16 Evrolige.\nEfes Pilsen je u Turskoj, u grupi D, pobedio Panatinaikos sa 79:78 i tako obezbedio plasman u Top 16. Pobedu turskom timu obezbedio je Igor Rakočević sa 18 poena, Karim Tunčeri i Butsi Tornton dodali su po 15. Ian Vogiukas postigao je 18 koševa za tim Željka Obradovića, Dijamantidis je dodao jedan manje, a Milenko Tepić je za devet minuta uspeo da uhvati samo jednu loptu.\nOlimpija je bez problema dobila CSKA (81:72) i tako slavnom ruskom klubu okončala ovosezonske "evropske muke". Damir Markota je ubacio 17 poena za "zmajčeke", dok je Andrej Vorončević sa 18 poena bio jedina svetla tačka "armejaca". Ekipa Milana (4-4) bi sutrašnjom pobedom nad Valensijom (3-5) u Italiji sebe promovisala u Top 16, a špance izbacila iz takmičenja. PAO i Olimpija su sigurni sa skorom 6-3, kao i Efes (5-4).\nKošarkaši francuskog Šolea savladali su zagrebačku Cibonu rezultatom 81:65 u devetom kolu grupe C evrolige i sada priželjkuju sutrašnji poraz Lietuvos Ritasa od Barselone kako bi osigurali plasman u Top 16.\nŠole ima četiri pobede i pet poraza a Lietuvos 2-6, uz bolji međusobni skor sa Francuzima. Ukoliko napravi podvig i pobedi Katalonce u Litvaniji, u poslednjem kolu Lietuvos ima prednost jer gostuje najgoroj ekipi Ciboni, dok Šole gostuje Fenerbahčeu, kojeg će teško pobediti. Plasman u Top 16 već su obezbedili Fener, Barsa i Montepaski.\nReal je, ne rezultatski značajnom meču za njih, poražen u Nemačkoj od Bamberga sa 82:75, dok je Lotomatika dobila Unikahu sa 81:75. Olimpijakos je još u ponedeljak pobedio belgijski Spiru sa 67:80, tako da su kolo pre kraja u grupi B sve dileme rešene. Dalje idu Olimpijakos (6-3), Real (5-4), Unikaha (5-4) i Lotomatika (5-4), dok su bez šansi Spiru (3-6) i Bamberg (3-6).\nŽalgiris - Kaha Laboral 89:95, p.p. 80:80\nPartizan mts - Prokom 61:59\nMakabi - Himki 21,00\nKaha Laboral 4-5\nponedeljak, 13. decembar:\nSpiru - Olimpijakos 67:80\nBamberg - Real 82:75\nLietuvos ritas - Barselona 20,45\nMontepaski - Fenerbahče 20,45\nLietuvos ritas 2-6\nEfes Pilsen - Panatinaikos 79:78\nOlimpija - CSKA 81:72\nMilano - Valensija 20,45\nEfes Pilsen 5-4


Cena gasa u Evropi ostvarila istorijski rekord\nCena gasa u Evropi prešla je prvi put u istoriji, nivo od 1.000 dolara za 1.000 kubnih metara.\nCena fjučersa gasa za isporuku u oktobru dostigla je na trgovanju u holandskom TTF čvorištu rekordnih 1.031,3 dolara za 1.000 kubnih metara, čime je za samo jedan dan skočila za neverovatnih preko 11 procenata.\nViši direktor sektora za prirodne resurse i robu u kompaniji Fič Dmitrij Marinčenko kaže da bi cena gasa mogla nastaviti da raste i oboriti nove rekorde ako zima bude oštra i ako bude deficita u ponudi gasa.\n"Najveći test i za cene gasa i za potrošače biće zima. Ako vreme bude hladno, a imamo fizički manjak gasa, cene bi mogle da porastu još više", navodi Marinčenko, prenosi RTV.\nDodaje da je sadašnji rast cena gasa u Evropi možda rezultat približavanja grejne sezone i zime.\nPored toga, "rast cena reflektuje aktuelnu konkurenciju između evropskih i azijskih kupaca tečnog prirodnog gasa (TPG), nizak nivo zaliha u evropskim skladištima gasa i nedovoljno povećanje isporuka najvećih dobavljača gasa u Evropi, pre svega Gasproma", zaključio je Marinčenko.\nRaste cena električne energije u EU\nKompanija “Total” potpisala ugovor vredan 27 milijardi dolara\nOPEC možda neće povećati proizvodnju nafte\nKroz “Severni tok 2” - 5,6 milijardi kubika gasa


Srpska liga "Istok": I Timok i Kablovi na domaćem terenu - Glas Zaječara\nHome Sport Srpska liga „Istok“: I Timok i Kablovi na domaćem terenu\nU subotu i nedelju na programu su utakmice 13. kola Srpske lige „Istok“. Timok dočekuje Topličanin, Kablovi igraju protiv Moravca, Dunav dočekuje Budućnost, dok fudbaleri Timočanina igraju protiv Radana.\nU 13. kolu Srpske lige „Istok“, Timok dočekuje Topličanin, Kablovi igraju protiv Moravca, Dunav dočekuje Budućnost, dok fudbaleri Timočanina igraju protiv Radana.\nRadnički Svilajnac – Vlasina\nOFK Sinđelić – Borac\nPčinja – SFK Morava\nTrstenik – Car Konstantin\nJedinstvo P – Župa\nNakon 12. kola Srpske lige „Istok“, prvo mesto na tabeli dele Budućnost iz Poovca, Timok iz Zaječara i Radnički iz Svilajnca sa po 31. bodom. Na 4. mestu je ekipa Vlasine sa 29, 5. mesto sa 22 boda zauzima Sinđelić. Kablovi su na 18. mestu sa samo 8 bodova, dok su fudbaleri Dunava deseti sa 17 bodova, i Timočanin se nalazi na 12. mestu sa 15 bodova.\nPrethodni tekstVečeras počinje 29. Festival „Dani Zorana Radmilovića“: U sali sme biti najviše 150 ljudi\nSuperliga Srbije za rukometašice: Zaječarke protiv Mladog Radnika, Bor ide za Inđiju


Andrijana Arlen snimila “Pobednički Marš” - PRess Serbia\nHome » VIP » Andrijana Arlen snimila “Pobednički Marš”\nDanašnji datum nosi posebnu simboliku za srpski narod i Evropljane, zbog samog obeležavanja „Dana pobede nad fašizmom“ i „Dana Evrope“, a da sve bude u znaku ovih značajnih datuma, poznata crossover pijanistkinja Andrijana Arlen je tim povodom najavila premijeru kompozicije i spota i to u čast prohujalih vremena i pobede!\nPremijera spota ove pijanistkinje, inače dobitnice mnogih nagrada, za kompoziciju „Победнички марш”, je danas kada čitava Srbija slavi “Dan pobede nad fašizmom“ i „Dan Evrope”. Andrijana je odlučila da baš na današnji dan obraduje poštovaoce koji strpljivo iščekuju njenu muziku, odnosno, autorsku pesmu kojom nikako drugačije, ulazi u svetske anale medija.\nPrilikom snimanja spota za ovu pesmu nadomak reke, na Beogradu na vodi, brojni prolaznici su imali prilike da uživo posmatraju kako protiče stvaranje ovog materijala, ali i da čuju novu pesmu. Osim što je bilo zanimljivo gledati sve te kamermane, dizajnere svetla, producente, šminkera, frizera, ostalu opremu i sve što ide uz tehniku ovog projekta, uverili su se u autentičnost nove pesme, naslutivši da je ova kompozicija poput srpske himne. Potom je usledilo upoznavanje sa Andrijanom, oduševljenje njenom prirodnošću i lepotom, fotografisanje… Kako smo zapazili, spot je sniman više od 10 sati, a kadrovi za klavirom pored reke slute na romantiku i uglednu moć, a kada Andrijana sedne i prepusti se svojim notama, za njom ne možete a da ne zaustavite emocije, jer ih ona prenosi sa takvom strašću i ljubavlju da zavolite svaku kompoziciju koju ona izvodi.\n„Pobednički Marš“ je treća i poslednja kompozicija sa Triologije Fenix (Phoenix Trilogy) koju sam posvetila Srbiji. Kao što je već poznato, prve dve pesme su cover aranžmani koje smo Andreev iz Makedonije i ja predstavili na malo dramatičniji i orkestarski aranžman, dok je „Pobednički marš“ moja autorska kompozicija. Spot za treću pesmu na moje insistiranje, snimljen na, meni najlepšoj lokaciji, na Beogradu na vodi. Inspiracija same kompozicije leži u isprajnosti i pobedi Srpskog naroda koji kroz istoriju nije zaobiđen od patnje i ratova, ali zato uvek izađe kao pobednik, podiže se ponosno kao Feniks iz pepela. Volela bih da ova kompozicija bude prihvaćena kao moj poklon vama i da kada je potrebna viša sila i motivacija za dalju životnu borbu, melodija Marša kao neka matra vodi narod prema novim pobedama i da ne da da se duh i smisao života slomi kad god naiđu teški trenuci:“ izjavila je pijanistkinja i istakla: „Ukoliko se pažljivo pogleda spot, može da se protumači kao retrospektiva dešavanja i patnje. VIdećete prvi Svetski rat, bombardovanje… da bi se na kraju došlo do mesta pobede, koje u ovom spotu označava kula. Kako sam napomenula, sama melodija je jako laka za pamćenje, a sa Andrevom smo smislili filmski aranžman koji može i te kako da stoji rame u rame uz svetsku filmsku muziku. Jako sam srećna što će moj spot simbolično da bude prikazan 9. maja, u ponedeljak jer svi dobro znamo da na taj dan se slavi pobeda nad fašizmom, ne samo u Srbiji, nego i u drugim zemaljama. Ponosna sam na to što sam komponovala za jednu jako ponosnu, hrabru naciju koja je i dalje moja inspiracija, a to je Srbija”.\nPRess Serbia > VIP > Džet-set > Andrijana Arlen snimila “Pobednički Marš”\nTagoviAndrijana Arlen pijanistkinja\nKija Kockar javno isprozivala estradnjake: Mora da se uključi mozak


Fudbaler Intera istetovirao je na šaci emotikon koji simulira prepoznatljivu pozu igrača dok slavi postignute golove.\nFoto: marcelo_brozovic / Instagram\nTetovaža Marcela Brozovića\nOn je od toga napravio brend, a pre tetovaže predstavio je liniju odeće i obuće vezane upravo za ovaj emotikon. Nakon toga usledilo je otvaranje kafića "Epic Brozo" u Velikoj Gorici.\nOn kao i cela Hrvatska nadaju se da će što češće na šampionatu sveta gledati Brozovića u ovoj pozi. "Kockasti" igraju u grupi D sa Argentinom, Islandom i Nigerijom, a prvi meč protiv afričke selekcije je 16. juna u 21 čas.


Od 229 kontrolisanih vozača, čak 225 sankcionisano | Palelive.com\nPočetna Regija Zvornik Od 229 kontrolisanih vozača, čak 225 sankcionisano\nOd 229 kontrolisanih vozača, čak 225 sankcionisano\nZVORNIK – U akciji pojačane kontrole učesnika u saobraćaju, od 229 kontrolisanih, 225 učesnika je sankcionisano zbog počinjenih prekršaja, saopšteno je danas iz Policijske uprave Zvornik.\nZbog prekoračenja brzine sankcionisano je 213 vozača, dok je evidentirano 12 prekršaja po drugim osnovama iz oblasti bezbjednosti saobraćaja.\nPojačana kontrola učesnika u saobraćaju sprovedena je 30. i 31. maja na području koje pokriva Policijska uprava Zvornik sa akcentom na kontrolu nedozvoljene brzine kretanja vozila.\nPolicijska uprava Zvornik će i tokom juna vršiti pojačanu kontrolu saobraćaja, sa akcentom na kontrolu nedozvoljene brzine kretanja vozila.\nPolicijska uprava apeluje na sve učesnike u saobraćaju da se pridržavaju odredaba Zakona o osnovama bezbjednosti saobraćaja na putevima kako bi svoju i bezbjednost drugih građana podigli na što veći nivo.\nPrethodni članakZvornik i UNDP sufinansiraju zapošljavanje 36 radnika\nNaredni članakPodsticaj za uzgoj američke i kamčatske borovnice


Časopis "Podovi" prepoznat na sajmu kao najbolje štivo i po kvalitetu i po stručnosti - PODOVI\nVesti Časopis „Podovi“ prepoznat na sajmu kao najbolje štivo i po kvalitetu i...\nČasopis „Podovi“ prepoznat na sajmu kao najbolje štivo i po kvalitetu i po stručnosti\nNa Beogradskom sajmu završen je najveći građevinski događaj u ovom delu Evrope – 43. Međunarodni sajam građevinarstva SEEBBE. Pod sloganom „Zlatna grana srpske privrede“, više od 550 izlagača iz 30 zemalja prikazalo je inovacije i tehnološka dostignuća na polju savremenog i funkcionalnog pristupa gradnji, modele za opremanje prostora i postavljanje ekoloških standarda koji definišu novu, ekološku kulturu življenja.\n43. Sajam građevinarstva otvorila je resorna ministarka Zorana Mihajlović\nTokom pet dana manifestacije, Sajam građevinarstva posetilo je nešto više od 36 hiljada posetilaca, na portalu je registrovano tri hiljade poslovnih posetilaca, a izlagači i posetioci razgovarali su na brojnim svetskim jezicima. Izuzetno jaka poslovna dimenzija najjači je utisak ovogodišnje manifestacije, i može se reći da ova manifestacija raste u poslovni centar građevinske industrije jugoistočne Evrope.\nGeneralni utisak većine izlagača je da se ove godine oseti povećanje broja poslovnih posetilaca što je i bio cilj, kako organizatora tako i izlagača. Konkretni posetioci su dolazili na pojedine štandove sa specifikacijom materijala a prodavale su se i mašine što opet govori u prilog tome da se sektor građevinarstva polako vraća na stare staze slave.\nNa sajmu je prvi put organizovano nastupila Privredna komora Austrije, a u okviru „Nacionalnih izložbi“, koje su prilika za ispitivanje tržišta i pokretanje novih projekata, predstavili su se građevinari iz Turske, Češke, Kine i Hrvatske.\nSajamski program i ove godine upotpunjen je predstavljanjem profesionalaca iz industrije kamena, u okviru 9. STONEEXPO Srbija. Ovaj događaj organizovalo je Poslovno udruženje za eksploataciju i preradu kamena „Kamen Srbije“.\nZa ovu velelepnu smotru građevinarstva veoma su bili zainteresovani i mediji, koji su akreditovali 200 novinara iz najrazličitijih dnevnih i stručnih izdanja. Svoje izveštaje sa Beogradskog sajma svakodnevno su slali dopisnici iz Kine, Rusije, Hrvatske, Mađarske, BIH, Makedonije i Crne Gore.\nČasopis „Podovi“ primećen je od strane struke kao kvalitetno štivo\nČasopis „Podovi“ bio je i ove godine, po deveti put, jedan od medijskih sponzora ove međunarodne manifestacije. 35. broj, na povećanom broju strana i najvećem broju predstavljenih klijenata do sada, promovisan je na ovom mestu, pobrali smo brojne komentare i dokazali da imamo materijal koji je struka prepoznala kao izuzetno kvalitetan i koristan. Na našem štandu, za pet dana, smo prezentovali sam časopis, a posetioci i saradnici su dobijali i poklone kojima smo pokazali da smo drugačiji i da radimo na sebi, uvažavamo saradnike i poverenje koje su nam ukazali. Komentari naših klijenata i potencijalnih klijenata su da je ovogodišnji sajam, za razliku od prethodnih, bio mesto sastanka i upoznavanja ljudi iz građevinske industrije. Dakle, primetno je da je ove godine bilo mnogo manje građana koji su tu da vide novitete iz sveta prozora, vrata, stakla, podova, betona, ograda i mašina za razne obrade koje bi iskoristili za svoj dom, a mnogo više poslovnih ljudi koji su ovu priliku iskoristili da upoznaju partnere ili iste pronađu na ovom mestu. Na ovaj način, naš je zaključak, Sajam je dobio onu pravu dimenziju i bio koristan izlagačima mnogo više nego ranijih godina. Čvrsto verujemo da će se i oni, isto kao i mi, na istom mestu naći i sledeće godine.\nPrethodni tekstAmbient d.o.o. – Podne obloge za vas\nSledeći tekstUnapredite deking dodacima\nBudućnost lepljenja parketa


Čuvari srpske kulture i tradicije u dijasporiČIKAGO - Folklorni ansambl „Soko“ iz Čikaga još jednu uspešnu sezonu zaokružio je krajem novambra jesenjim koncertom koji je održan u svečanoj sali sabornog hrama Svetog Vaskrsenja u severnom delu Čikagu. Svoja umeća u očuvanju srpske tradicije kroz pesmu i igru pokazale su grupe svih uzrasta koje deluju u ovom folklornom ansamblu. Bio je to pravi festival folklora za što su se, pored domaćina, pobrinuli i gosti – folklorne grupe iz drugih čikaških naselјa i folklorna grupa „Svetosavlјe“ iz grada Londona iz Kanade.\nPrikazane su igre i pjesme i običaji iz skoro svih regija Srbije – od Kosova, istočne Srbije, Šumadije pa do Banata, ali i drugih krajeva gde žive Srbi kao što su igre iz Hercegovina, Dubrovnika i drugih.\nFolklorni ansambl Soko najstarija je folklorna grupa u ovom delu Amerike i deluje više od pet decenijau okviru Srpskog sabornog hrama Svetog Vaskrsenja.\nTrenutno okuplјa više od 350 članova različitih starosnih grupa - od najmlađe, predškolskog uzrasta, najbrojnije srednjoškolskog uzrasta pa do odraslih. Članovi Folklornog ansambla„Soko“ su najvećim delom iz severnog dela Čikaga.


Originalni glas Betmena neće biti prisutan u novoj igri - PLAY!\nOriginalni glas Betmena neće biti prisutan u novoj igri\nGlasina i tizera vezanih za novu Betmen igru je na sve strane, ali WB Montreal još uvek nije rešio da je zvanično i otkrije sve detalje.\nOno što je sigurno i pomalo razočaravajuće za fanove Batman igara je to da se originalni glas ovog junaka neće pojaviti u, za sad, misterioznom naslovu.\nKevin Konroj je pozamljivao svoj glas čoveku-šišmišu više od 20 godina, i to u Injustice igrama, Arkham Knight, Arkham City, Arkham Asylum i mnogim drugim, ali je on sada u intervjuu za portal Joe izjavio kako to neće biti slučaj u novoj igri.\nKevin je izjavio kako nije upućen u to što je izostao, što predstavlja pravu štetu za Batmana. Ostaje da se vidi ko će se naći na Kevinovom mestu. Postoji opcija da će to biti Rodžer Krejg Smit, koji je ovom junaku pozamljivao glas u igri Batman: Arkham Origins.\nRelated Items:Batman, Bruce Wayne, glasovna gluma, glumac, Kevin Conroy, voice, voice acting


U najnovijem štampanom izdanju čitajte kako tribunal štiti očevice zverstva na Kosovu: Hag sklonio na sigurno svedoke zločina OVK i njihove porodice.\nŠta nam donosi novi izveštaj EK o napretku Srbije ka EU, pogledajte u najnovijem "Blicu".\nNa stranama sveta čitajte sve o sukobima na Kavkazu - Azerbejdžan preti: "Gađaćemo vam nuklearku!"\nZbog čega je vakcina protiv gripa posebno važna zbog kovida otkriva diektorka "Batuta" Verica Jovanović, koja poziva građane da se vakcinišu.\nNa stranama društva pročitajte priču o tužnoj sudbini sela kraj Gornjeg Milanovca, dok na stranama ekonomije možete pogledati u kom delu srpske prestonice su najveće plate.\nRazgovarali smo sa Andrijom Miloševićem koji za "Blic" otkriva da je živeo u vozu i preživljavao sa 10 evra u džepu, a na sportskim stranama pogledajte gde Real šalje Luku Jovića na pozajmicu.


Mozgovi masovno napuštaju Balkan: Četvrtina mladih Srba bi da beži iz zemlje, tzv. Kosovo ima najgore rezultate na svetu\nSrbiju u ovom trenutku želi da napusti 46 odsto populacije između 15 i 29 godina\nSrbiju bi u narednim godinama moglo da napusti i do 25 odsto školovane i mlađe populacije, a čak i sa mogućim prilivom migranata koji u Srbiji žele da se nastane, to stavlja našu zemlju, kao i ceo region Balkana, u sam vrh liste država kojima preti opasnost od masovnog „odliva mozgova“.\nOvakve podatke dalo je obimno i iscrpno istraživanje koje je sproveo američki analitičko-istraživački centar Galup, na osnovu intervjua sa skoro pola miliona odraslih iz 152 zemlje širom sveta koji su obavljeni između 2015. i 2017. godine, piše Demostat.\nPodaci za stanovništvo Kosova su odvojeni i znatno lošiji – ukupni gubitak za populaciju Kosova meri se sa čak 42 procenta, u šta je uključeno 43 odsto školovanih i 48 odsto mladih koji žele da se isele u neke od razvijenijih zemalja. Ovako loš rezultat ubedljivo je najgori na Balkanu, a i jedan od najgorih u svetu.\nIza Kosova su samo Sirija i Sijera Leone. Istraživanje pokazuje da je upravo Balkan, osim pojedinačnih zemalja koje su pogođene ratom i siromaštvom i nestabilnim društveno-političkim situacijama, teritorija sa koje se stanovništvo masovno iseljava, dok same države ne preduzi\nOd zemalja u okruženju najgori indeks „odliva mozgova“ beleži, kao što je navedeno, Kosovo sa 42 odsto, a sledeće su Bosna i Hercegovina i Albanija sa istim rezultatom od 32 odsto, a prati ih Makedonija sa 30 odsto.\nSrbija je u nešto boljoj kategoriji ispod 30 odsto, ako ih možemo tako podeliti, ali i dalje nedovoljno da bi se moglo reći da se trend odlazaka mladih i školovanih ljudi kontroliše, te da ima napretka. Po rezultatima znatno zaostajemo za susednom Hrvatskom, koja ima indeks odliva mozgova od samo 6 odsto, što pokazuje da ova država ili uspeva da zadrži stanovništvo, ili uspeva da privuče nove doseljenike, iako se dosta njih odseli. Druga opcija je mnogo verovatnija s obzirom da su relativno skorim učlanjenjem Hrvatske u Evropsku uniju granice drugih država za građane Hrvatske postale manja prepreka.\nI druge opsežne analize Galupa procenjuju da bi broj migranata u svetu mogao da dostigne 400 miliona tokom narednih nekoliko decenija. Obećane zemlje za većinu ispitanika iz svih krajeva sveta su redom Novi Zeland, kao najpopularniji sa čak 231 odsto šanse da dobije mlado i obrazovano stanovništvo, zatim ga prati Island sa 208 odsto i Ujedinjeni Arapski Emirati sa 204 odsto.\nOd kontinentalno evropskih zemalja prva je Švajcarska sa 187 odsto, a sledeća popularna svetska destinacija je Australija sa 179 odsto potencijala za dobitak stanovništva. Na bliskom istoku od „odliva“, odnosno „priliva mozgova“ mogao bi da profitira Kuvajt sa 169 odsto šanse, a među centralno-azijskim zemljama jedina atraktivna destinacija za iseljenike je Butan sa 162 odsto šansi da proširi populaciju. U vrhu država koje će sigurno doživeti ekspanziju sa preko 100 odsto indeksa neto potencijala za migracije je i Norveška koja ima 109 procenata šansi za priliv iseljenika.\nOsim ovih država, na „dobitku“ od migracija, i to u znatno manjoj meri, mogle bi da budu jedino još Švedska, Velika Britanija, Španija, Saudijska Arabija, Danska, Holandija, Belgija i Panama. Sa druge strane, kada je „odliv mozgova“ u pitanju, od iseljavanja sa Balkana, situacija je gora samo u afričkim državama i Siriji i Iraku, odakle ratne izbeglice svakodnevno, već nekoliko godina unazad, beže i hrle u druge delove sveta, uglavnom ka Evropi.


Specijalni tužilac Saša Čađenović saslušao je juče starijeg vodnika Miloša Kulića zbog sumnje da je učestvovao u krijumčarenju kokaina na ovom brodu. On je saslušan bez prisustva branioca, prenosi CDM.\nIstragu vodi Čađenović, a uviđaju na licu mesta, zajedno sa pripadnicima tivatskog Odeljenja bezbednosti, prisustvovao je i viši državni tužilac Zoran Vučinić.\nPrema nalogu tužioca Čađenovića, 40 studenata Pomorskog fakulteta, koji nisu uspeli ni da se ukrcaju na brod, juče su dali izjave u policiji, a biće saslušani i članovi posade, kojima su juče ujutro bili oduzeti mobilni telefoni. Iz Ministarstva odbrane su saopštili da je ovom akcijom sprečena namera kriminalnih grupa da zloupotrebe krstarenje školskog broda.\nGlavni specijalni tužilac Milivoje Katnić rekao je da su prve informacije o švercu droge dobijene od vojno-obavještajnih struktura i Agencije za nacionalnu bezbednost.


UKR: UN i Crveni krst da pomognu ljudima u Azovstalju\nTanjug 11. maja 2022. 16:53\nKIJEV – Ukrajinski zvaničnici ukazali su na strašne sudbine civila i preostalih boraca u Marijupolju, nakon višenedeljnog ruskog bombardovanja, koji je, prema rečima gradonačelnika Vadima Bojčenka, taj grad pretvorio u „srednjevekovni geto“.\nOmbudsman Ljudmila Denisova apelovala je na Ujedinjene nacije i Crveni krst da pomognu u evakuaciji ranjenih boraca koji su zarobljeni u čeličani Azovstalj, rekavši da je uništenje privremene bolnice u blizini čeličane znak da mnogi ljudi umiru, preneo je Rojters.\n„Agresor ne da ranjenim vojnicima šansu da prežive. Usled rizika od infekcije zbog nedostatka antibiotika, medicinskih instrumenata i sterilne odeće, lekari su primorani da amputiraju udove ranjenika koji nemaju teže povrede“, navela je ona na Telegramu.\nRojters ističe da nije mogao da potvrdi uslove u čeličani, kao ni navode o uništenoj podzemnoj privremenoj bolnici, ranije ove nedelje.\nRusija, koja negira da cilja civile, nije zasad komentarisala izjavu Denisove.\nOna je zatražila od UN i Međunarodnog komiteta Crvenog krsta da preuzmu „sve neophodne mere da zaštite i pomognu ranjenim civilima koji više nisu u borbenim uniformama“.\nDenisova je navela da ima nekoliko stotina ranjenika među više od 1.000 boraca, koliko se procenjuje da ih ima u čeličani.\nUkrajinski zvaničnici tvrde da je Rusija nastavila da napada čeličanu nakon što je osvojila ostatak grada.\n„Azovstalj gori opet, nakon bombardovanja. Ako postoji pakao na zemlji, nalazi se tamo“, naveo je pomoćnik gradonačelnika Petro Andrjuščenko na Telegramu.\nSastanak Bajdena i prestolonaslednika S. Arabije u junu?\nUkrajinski premijer sastao se s ministrima G7, razgovarali…


Ulaznice se mogu nabaviti u Sarajevu i Zenici. U prodaju je pušteno 6.000 ulaznica po cijeni od 5 KM za tribine i 10 KM za parter.\nNajavljujući svoju borbu za titulu prvaka svijeta u WAKO pro verziji, Dževad Poturak istakao je da će podrška publike biti iznimno važna te da očekuje punu zeničku Arenu.\n- Očekuje me veoma težak meč protiv odličnog protivnika, a publika je ta koja me može podići u ključnim trenucima. Odlučio sam se da jednu od najvažnijih borbi moje karijere održim ovdje jer je Zenica grad sporta i apsolutno ne sumnjam da će zenička publika biti uz mene - istakao je Poturak te dodao da u profesionalnoj karijeri nikad nije izgubio borbu na bosanskohercegovačkom tlu.\nOsim borbe Poturka s francuskim superteškašem Abderahmanom Coulibalyem, svoje borbe s rivalima iz regije će imati i sedam perspektivnih bosanskohercegovačkih boraca: Elmir Mehić, Dario Kadić, Adis Dadović, Bahrudin Mahmić, Mesud Selimović i Dženan Poturak.\nViše iz kategorije: « CK FBiH i Zenica o podjeli pomoći Čestitke iz Vlade i Skupštine »


OKREĆU LEĐA TRAMPU Veliki preokret kod republikanaca, pojedini članovi najavili da će GLASATI ZA OPOZIV @ Cafe.ba\nInicijativa američke Demokratske stranke za opoziv predsjednika Donalda Trampa dobija na zamahu jer su pojedini članovi Republikanske stranke najavili da će glasati za impičment.\nFOTO: Srpskainfo/MICHAEL REYNOLDS/EPA\nPredstavnica Republikanske stranke u Predstavničkom domu Liz Čejni, kćerka bivšeg potpredsjedniika Dika Čejnija, izjavila je da će glasati za Trampov opoziv zbog upada njegovih pristalica u Kongres prošle sedmice.\nJoš dva člana Republikanske stranke u Predstavničkom domu, Džon Ketko i Adam Kincinger, takođe su najavili da će glasati za opoziv.\nDemokrate u Predstavničkom domu Kongresa SAD izasnili su se ranije glasanjem za ideju da američki potpredsjednik Majkl Pens pokrene proces prema 25. amandmanu Ustava za Trampov opoziv zbog uloge u neredima koji su se dogodili u Kapitolu, sjedištu Kongresa u Vašingtonu, iako je Pens već rekao da to neće učiniti.\nDa bi se pokrenuo 25. amandman, Pens i većina Trampove administracije treba da proglase predsjednika nesposobnim da vrši svoje dužnosti.\nDemokrate u Predstavničkom domu Kongresa SAD planiraju da tokom dana glasaju o opozivu Trampa prema optužbama da je on podsticao nerede koji su se dogodili u Kapitolu.\nBBC navodi da bi Tramp mogao postati prvi američki predsjednik koji se dva puta suočavao sa opozivom. On je u decembru 2019. godine postao treći američki predsjednik koji se suočavao sa opozivom zbog optužbi da je prekršio zakon jer je od Ukrajine zatražio istragu protiv Bajdenovog sina Hantera.\nTrampa će 20. januara na funkciji predsjednika zamijeniti Džozef Bajden.